Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13. - pročišćeni tekst, 137/15., 123/17., 98/19. i 144/20.), članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst), članka 8. Odluke o izmjenama uvjeta kredita odobrenih od strane Koprivničko-križevačke županije za realizaciju poduzetničkih projekata žena i mladih te otkup junica („Službeni glasnik Koprivničko-križevačke županije“ broj 4/15. i 9/15.) i članka 4. stavka 2. Pravilnika o provedbi Odluke o izmjenama uvjeta kredita odobrenih od strane Koprivničko-križevačke županije za realizaciju poduzetničkih projekata žena i mladih te otkup junica („Službeni glasnik Koprivničko-križevačke županije“ broj 5/15. i 10/15.) Župan Koprivničko-križevačke županije donosi

ZAKLJUČAK

o provedbi Odluke o izmjenama i dopunama

Odluke o izmjenama uvjeta kredita

odobrenih od strane Koprivničko-križevačke županije

za realizaciju poduzetničkih projekata žena i mladih te otkup junica

I.

Prihvaća se provedba Odluke o izmjenama uvjeta kredita odobrenih od strane Koprivničko-križevačke županije za realizaciju poduzetničkih projekata žena i mladih te otkup junica („Službeni glasnik Koprivničko-križevačke županije“ broj 4/15. i 9/15. ) (u daljnjem tekstu: Odluka).

II.

Odluka iz točke I. ovog Zaključka provodit će se na način da korisnici kredita koji prema istoj Odluci imaju pravo na izmjene uvjeta kredita svoje zahtjeve za izmjene uvjeta kredita podnose na propisanom obrascu Koprivničko-križevačkoj županiji, Ulica Antuna Nemčića 5, Koprivnica, zaključno s 31. prosinca 2022. godine.

III.

Za provedbu ovog Zaključka zadužuje se Upravni odjel za poslove Županijske skupštine i pravne poslove, Upravni odjel za gospodarstvo, komunalne djelatnosti i poljoprivredu te Upravni odjel za financije, proračun i javnu nabavu.

IV.

Ovaj Zaključak objavit će se u „Službenom glasniku Koprivničko-križevačke županije“.

 ŽUPAN

 KOPRIVNIČKO-KRIŽEVAČKE ŽUPANIJE

KLASA: 011-01/20-01/4

URBROJ: 2137/1-02/05-21-3

Koprivnica, 14. prosinca 2021. Ž U P A N

 Darko Koren, ing. građ., v.r.